P6_TA(2005)0229

Συμφωνία σχετικά με το διεθνές πρόγραμμα για τη διατήρηση των δελφινιών *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την υπογραφή από την Ευρωπαϊκή Κοινότητα της Συμφωνίας για το Διεθνές Πρόγραμμα Διατήρησης των Δελφινιών (COM(2004)0764 — C6-0245/2004 — 2004/0268(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση απόφασης του Συμβουλίου (COM(2004)0764) [1],

- έχοντας υπόψη το άρθρο 37 και το άρθρο 300, παράγραφος 2, πρώτο εδάφιο, της Συνθήκης ΕΚ,

- έχοντας υπόψη το άρθρο 300, παράγραφος 3, πρώτο εδάφιο, της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0245/2004),

- έχοντας υπόψη το άρθρο 51 και το άρθρο 83, παράγραφος 7, του Κανονισμού του,

- έχοντας υπόψη την έκθεση της Επιτροπής Αλιείας (A6-0157/2005),

1. εγκρίνει την πρόταση απόφασης του Συμβουλίου όπως τροποποιήθηκε και εγκρίνει την υπογραφή της Συμφωνίας·

2. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και την Επιτροπή καθώς και στις κυβερνήσεις και τα κοινοβούλια των κρατών μελών.

Τροπολογία 1

Αιτιολογική σκέψη 1α (νέα)

(1α) O κανονισμός (ΕΚ) αριθ. 882/2003 του Συμβουλίου, της 19ης Μαΐου 2003 [2], θεσπίζει σύστημα παρακολούθησης και ελέγχου του τόνου,

Τροπολογία 2

Αιτιολογική σκέψη 4

(4) Η 35η διακυβερνητική διάσκεψη για τη διατήρηση του τόνου και των δελφινιών στον Ανατολικό Ειρηνικό Ωκεανό ενέκρινε, τον Φεβρουάριο1998, τη Συμφωνία για το Διεθνές Πρόγραμμα Διατήρησης των Δελφινιών.

(4) Η 35η διακυβερνητική διάσκεψη για τη διατήρηση του τόνου και των δελφινιών στον Ανατολικό Ειρηνικό Ωκεανό ενέκρινε, στις 7 Φεβρουαρίου1998, τη Συμφωνία για το Διεθνές Πρόγραμμα Διατήρησης των Δελφινιών. Η συμφωνία υπεγράφη στην Ουάσινγκτον στις 21 Μαΐου 1998 και ετέθη σε ισχύ στις 15 Φεβρουαρίου 1999.

Τροπολογία 3

Αιτιολογική σκέψη 4α (νέα)

(4α) Σήμερα τα συμβαλλόμενα μέρη της Συμφωνίας αυτής είναι 15: Βολιβία, Κολομβία, Κόστα Ρίκα, Ισημερινός, Σαλβαδόρ, Ισπανία, Γουατεμάλα, Ονδούρα, Μεξικό, Νικαράγουα, Παναμάς, Περού, Ηνωμένες Πολιτείες, Βανατού και Βενεζουέλα.

Τροπολογία 4

Αιτιολογική σκέψη 5α (νέα)

(5α) Η Ευρωπαϊκή Ένωση αναγνωρίζει τη σημασία της Συμφωνίας για το Διεθνές Πρόγραμμα Διατήρησης των Δελφινιών (ΣΔΠΔΔ) για την προστασία της βιώσιμης αλιείας, καθώς και τη σημασία της διαδικασίας πιστοποίησης ως τρόπου εξασφάλισης της οικολογικής διατήρησης άλλων ειδών, συγκεκριμένα δε των δελφινιών.

Τροπολογία 5

Αιτιολογική σκέψη 7

(7) Η Κοινότητα υπέγραψε τη συμφωνία σύμφωνα με τη σχετική απόφαση του Συμβουλίου.

(7) Η Κοινότητα υπέγραψε τη συμφωνία σχετικά με το ΣΔΠΔΔ, διευκρινίζοντας ότι σύμφωνα με την απόφαση 1999/386/ΕΚ του Συμβουλίου της 7ης Ιουνίου 1999 [3], η συμφωνία εφαρμόζεται σε προσωρινή βάση, μέχρι την περάτωση των απαιτούμενων διαδικασιών για την επίσημη προσχώρησή της στη διαμερικανική επιτροπή για τον τροπικό τόνο (ΙΑΤΤC).

Τροπολογία 6

Αιτιολογική σκέψη 9

(9) Η Κοινότητα αποφάσισε να εφαρμόσει προσωρινά τη συμφωνία [4] μέχρι την περάτωση των απαιτούμενων διαδικασιών για την προσχώρησή της στην IATTC·

Τροπολογία 7

Αιτιολογική σκέψη 9α (νέα)

(9α) Βάσει των αναφερομένων στην έβδομη αιτιολογική σκέψη, η πιστοποίηση "Ακίνδυνος για τα δελφίνια τόνος" που προβλέπεται από την ΣΔΠΔΔ είναι, μέχρι σήμερα, η μόνη που αναγνωρίζεται από την Κοινότητα.

Τροπολογία 8

Αιτιολογική σκέψη 13α (νέα)

(13α) Οι πληροφορίες που παρέχονται βάσει της ΣΔΠΔΔ μπορούν να είναι χρήσιμες για τους καταναλωτές όταν αποφασίζουν να αγοράσουν προϊόντα που συνδέονται με τα αλιεύματα τόνου στην περιοχή που ορίζεται από τη Συμφωνία.

Τροπολογία 9

Αιτιολογική σκέψη 13β (νέα)

(13β) Ο Κανονισμός (ΕΚ) αριθ. 882/2003 ο οποίος περιλαμβάνει τον ορισμό τόσο του "ακίνδυνου για τα δελφίνια τόνου" όσο και του "επικίνδυνου για τα δελφίνια τόνου" και προβλέπει, μεταξύ άλλων, τη διαφοροποίηση και αναγνώριση και των δύο τύπων τόνου.

Τροπολογία 10

Άρθρο 1α (νέο)

Άρθρο 1α

Το Συμβούλιο εφαρμόζει μέτρα που επιτρέπουν τη διαρκή ενημέρωση των διαδικασιών παρακολούθησης και ελέγχου των αλιευμάτων τόνου στην περιοχή που καλύπτεται από τη Συμφωνία, κατόπιν της έναρξης ισχύος του Κανονισμού (ΕΚ) αριθ. 882/2003.

Τροπολογία 11

Άρθρο 1β (νέο)

Άρθρο 1β

Μόνο ο τόνος που αντιστοιχεί στον ορισμό "ακίνδυνος για τα δελφίνια τόνος" που περιλαμβάνεται στο άρθρο 3 του Κανονισμού (ΕΚ) αριθ. 882/2003 πρέπει να επιτρέπεται να λαμβάνει το σήμα "ακίνδυνος για τα δελφίνια τόνος".

Τροπολογία 12

Άρθρο 1γ (νέο)

Άρθρο 1γ

Η Κοινότητα υποστηρίζει τα μέτρα που αποσκοπούν στην εξασφάλιση της επίτευξης επαρκούς και σε μόνιμη βάση ενημέρωσης σχετικά με την οικολογική σήμανση βάσει της ΣΔΠΔΔ.

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ L 127 της 23.5.2003, σ. 1.

[3] ΕΕ L 147 της 12.6.1999, σ. 23.

[4] ΕΕ L 147 της 12.6.1999, σ. 23.

--------------------------------------------------